વેપારીઓના સંગઠનો સાથે સર્વસંમત્તિ સધાયા બાદ જ નવો ટેક્સ લાગુ કરાશે . તે માટે સરકાર યોગ્ય કાયદો પણ ઘડવા તૈયાર થઈ છે . અગાઉ નિર્ધાર્યા મુજબ , એલબીટીનો અમલ મુંબઈમાં આ વર્ષની 1 ઓક્ટોબરથી કરાવાનો હતો . એલબીટી ટેક્સ ઓક્ટ્રોયનું સ્થાન લેવાનો છે . રાજ્યના અમુક શહેરોમાં તે લાગુ કરી દેવાયો છે , પરંતુ ત્યાં પણ વેપારીઓએ હડતાળનું શસ્ત્ર ઉગામ્યું છે . રાજ્યના મુખ્ય પ્રધાન પૃથ્વીરાજ ચવ્હાણ સાથે સરકારી ગેસ્ટ હાઉસ સહ્યાદ્રીમાં આયોજિત બેઠકમાં મુંબઈના કોંગ્રેસી સંસદસભ્યો ગુરુદાસ કામત , પ્રિયા દત્ત , પ્રધાન નસીમ ખાન , કેન્દ્રિય પ્રધાન મિલિંદ દેવરા અને છૂટક વેપારીઓ તથા હોલસેલ વેપારીઓના સંગઠનોના લગભગ 200 પ્રતિનિધિઓ પણ હાજર રહ્યા હતા . મુંબઇના વેપારીઓનું પ્રતિનિધિત્વ કરતા એક રીટેલરે જણાવ્યું કે ‘ભલે અમે મુંબઈના રીટેલરોને રિપ્રેઝન્ટ કરતા હોઈએ પણ રાજ્યભરમાં આપણી સિસ્ટમ મુજબ દરેક શહેરમાં હોલસેલરો છે જે માલ ઇમ્ર્પોટ કરી એ શહેરના નાના વેપારીઓને વેચે છે . એથી રીટેલરો તો ઑક્ટ્રૉય પણ ભરતા નથી અને તેઓ માલની અન્ય શહેરોમાંથી ઇમ્ર્પોટ પણ કરતા નથી તો તેમણે શા માટે LBT ભરવો જોઈએ ? શા માટે તેમણે રજિસ્ટ્રેશન કરાવવું જોઈએ ? બીજું , જે વેપારીઓ બહારગામથી માલ મગાવે છે તે પણ એ મુદ્દે તો મક્કમ છે કે અમને LBT માટે બીજી અસેસમેન્ટ ઑથોરિટી નથી જ જોઈતી . ત્રીજો મહkવનો સવાલ ફેરિયાઓનો છે . દુકાનદારો બધી જ જાતનાં લાઇસન્સ લઈ , ઇન્વેસ્ટમેન્ટ કરી ઇન્કમ - ટૅક્સ , સેલ્સ - ટૅક્સ બધું જ ભરે છે એની સામે ફેરિયાઓ કોઈ ચોપડા રાખતા નથી , કોઈ ટૅક્સ ભરતા નથી અને ઘણી વાર તો દુકાનદાર કરતાં વધુ કમાણી કરે છે . તો શું સરકાર તેમને LBTમાં સામેલ કરશે ? '